PATVIRTINTA

Molėtų rajono savivaldybės tarybos 2022 m. spalio d. sprendimu Nr. B1-

**MOLĖTŲ RAJONO SAVIVALDYBĖS MOKINIŲ SKATINIMO UŽ PASIEKIMUS TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės (toliau – savivaldybė) mokinių skatinimo už pasiekimus tvarkos aprašas (toliau – aprašas) reglamentuoja Molėtų rajono savivaldybės mokinių už pasiekimus akademinėje, meninėje, sportinėje ir kitose veiklose, už valstybinių brandos egzaminų metu gautus šimto balų įvertinimus, skatinimą piniginiais prizais.

2. Mokiniai už pasiekimus skatinami piniginiais prizais Molėtų rajono savivaldybės lėšomis.

3. Molėtų rajono savivaldybės administracijos direktoriaus įsakymu sudaroma 5 asmenų Molėtų rajono savivaldybės mokinių skatinimo už pasiekimus komisija (toliau – komisija).

4. Apraše vartojamos sąvokos:

4.1. **Akademinė veikla** – individualūs pasiekimai atskirų mokomųjų dalykų srityse (kalbos, filologija, istorija, filosofija, geografija, ekonomika, fizika, chemija, biologija, astronomija, matematika, informacinės technologijos ir kt.).

4.2. **Meninė veikla** – individualūs ir grupiniai (kolektyvai) pasiekimai kultūrinio ir estetinio ugdymo veiklose (muzika, dailė, choreografija, teatras ir kt.).

4.3. **Sportinė veikla** – individualūs ir komandiniai pasiekimai sportinėje veikloje.

4.4. **Piniginis prizas –** piniginės lėšos, skirtos mokiniams už aukštus individualius, grupinius ir/ar komandinius pasiekimus akademinėje, meninėje, sportinėje ir kitose veiklose.

4.5. **BSI** – Lietuvos Respublikos Vyriausybės 2014 m. lapkričio 5 d. nutarimu Nr.1206„Dėlsocialinės paramos išmokų atskaitos rodiklių dydžių patvirtinimo“ nustatytas bazinės socialinės išmokos dydis.

4.6. **Grupė (kolektyvas), komanda** – kartu trys ir daugiau mokinių, dalyvaujančių Akademinėje, Meninėje, Sportinėje veikloje.

**II SKYRIUS**

**TEISĖ GAUTI PINIGINIUS PRIZUS**

5. Piniginiai prizai skiriami Molėtų rajono savivaldybės bendrojo ugdymo mokyklų abiturientams už valstybinių brandos egzaminų metu gautus šimto balų įvertinimus, mokiniams, laimėjusiems tris pirmąsias prizines vietas respublikinėse ir tarptautinėse akademinės, meninės veiklos; sporto olimpiadose, konkursuose ir sporto varžybose.

6. Nustatomi piniginių prizų dydžiai:

6.1. už pasiekimus Lietuvos mokinių dalykinėse olimpiadose, konkursuose ir kituose renginiuose, organizuojamuose Lietuvos mokinių neformaliojo švietimo centro: už pirmąją vietą respublikiniame etape – 4 BSI, tarptautiniame etape – 5 BSI, už antrąją vietą – atitinkamai 3 ir 4 BSI, už trečiąją vietą – atitinkamai 2 ir 3 BSI;

6.2. už valstybinių brandos egzaminų metu gavusiems šimto balų įvertinimus: vieną šimto balų įvertinimą – 2,5 BSI, du šimto balų įvertinimus – 5 BSI, tris šimto balų įvertinimus – 7,5 BSI, už keturis – 10 BSI ir atitinkamai už kitus;

6.3. už individualius meninės srities pasiekimus – respublikinių ir tarptautinių konkursų 1–3 vietos nugalėtojams:

6.3.1. tarptautinio konkurso 1 vietos nugalėtojui – 5 BSI;

6.3.2. tarptautinio konkurso 2 vietos nugalėtojui – 4 BSI;

6.3.3. tarptautinio konkurso 3 vietos nugalėtojui – 3 BSI;

6.3.4. respublikinio konkurso 1 vietos nugalėtojui – 4 BSI;

6.3.5. respublikinio konkurso 2 vietos nugalėtojui – 3 BSI;

6.3.6. respublikinio konkurso 3 vietos nugalėtojui – 2 BSI;

6.3.7. kitų konkursų nugalėtojui – 5 BSI;

6.4. už grupinius meninės srities pasiekimus – respublikinių ir tarptautinių konkursų 1–3 vietos nugalėtojams:

6.4.1. tarptautinio konkurso 1 vietos nugalėtojui – 15 BSI;

6.4.2. tarptautinio konkurso 2 vietos nugalėtojui – 12 BSI;

6.4.3. tarptautinio konkurso 3 vietos nugalėtojui – 9 BSI;

6.4.4. respublikinio konkurso 1 vietos nugalėtojui – 12 BSI;

6.4.5. respublikinio konkurso 2 vietos nugalėtojui – 9 BSI;

6.4.6. respublikinio konkurso 3 vietos nugalėtojui – 6 BSI;

6.4.7. kitų konkursų nugalėtojui – 15 BSI;

6.5. už individualius sportinius pasiekimus:

6.5.1. dalyvavimas olimpinėse žaidynėse –15 BSI;

6.5.2. dalyvavimas pasaulio čempionatuose –12 BSI;

6.5.3. dalyvavimas Europos čempionatuose – 9 BSI;

6.5.4. tarptautinėse sporto šakos varžybose 1 vietos nugalėtojui –5 BSI;

6.5.5. tarptautinėse sporto šakos varžybose 2 vietos nugalėtojui – 4 BSI;

6.5.6. tarptautinėse sporto šakos varžybose 3 vietos nugalėtojui– 3 BSI;

6.5.7. Lietuvos Respublikos pirmenybių, žaidynių, čempionatų 1 vietos laimėtojui – 4 BSI;

6.5.8. Lietuvos Respublikos pirmenybių, žaidynių, čempionatų 2 vietos laimėtojui – 3 BSI;

6.5.9. Lietuvos Respublikos pirmenybių, žaidynių, čempionatų 3 vietos laimėtojui – 2 BSI;

6.6. už komandinius sportinius pasiekimus varžybose:

6.6.1. tarptautinėse sporto šakos varžybose, kuriose dalyvauja ne mažiau kaip 10 komandų,

1 vietos laimėtojams–15 BSI;

6.6.2. tarptautinėse sporto šakos varžybose, kuriose dalyvauja ne mažiau kaip 10 komandų,

2 vietos laimėtojams – 12 BSI;

6.6.3. tarptautinėse sporto šakos varžybose, kuriose dalyvauja ne mažiau kaip 10 komandų,

3 vietos laimėtojams– 9 BSI;

6.6.4. Lietuvos Respublikos pirmenybių, žaidynių, čempionatų 1 vietos laimėtojams – 12 BSI;

6.6.5. Lietuvos Respublikos pirmenybių, žaidynių, čempionatų 2 vietos laimėtojams – 9 BSI;

6.6.6. Lietuvos Respublikos pirmenybių, žaidynių, čempionatų 3 vietos laimėtojams– 6 BSI.

7. Piniginis prizas iki 2 BSI, komisijos siūlymu, gali būti skiriamas šalies, tarptautinių konkursų, olimpiadų nugalėtojams, vykstantiems į dalykines stovyklas, kūrybinius plenerus, konferencijas, parodų, kuriose eksponuojami jų darbai, atidarymus ir kt.

**III SKYRIUS**

**PINIGINIŲ PRIZŲ SKYRIMO TVARKA**

8. Kasmet, gavus abiturientų valstybinių brandos egzaminų įvertinimus, ne vėliau kaip per 5 darbo dienas Molėtų rajono savivaldybės administracijos Kultūros ir švietimo skyriaus vedėjas pateikia komisijai mokinių, valstybinių brandos egzaminų metu gavusių šimto balų įvertinimus, sąrašą, nurodydamas gautų tokių įvertinimų skaičių.

9. Kiekvienais metais nuo birželio 1 d. iki birželio 15 d. ir nuo gruodžio 1 d. iki gruodžio 15 d. įstaigos, kurioje mokosi mokinys, vadovas, suderinęs su mokyklos taryba, pateikia prašymus komisijai dėl piniginių prizų už pasiekimus mokiniams skyrimo. Prie prašymo pridedami dokumentai, patvirtinantys pasiekimus. Po šių terminų gauti prašymai perduodami Molėtų r. savivaldybės mokinių skatinimo už pasiekimus komisijai svarstyti į kitą, artimiausią prašymų svarstymo terminą.

10. Piniginiai prizai už pasiekimus mokiniams, įvertinus komisijos siūlymus, paskiriami Molėtų rajono savivaldybės administracijos direktoriaus įsakymu iki birželio 31 d. ir iki gruodžio 31 d., o abiturientams, gavusiems valstybinių brandos egzaminų šimto balų įvertinimus, nuo komisijos siūlymo Molėtų rajono savivaldybės administracijos direktoriui ne vėliau kaip per 10 darbo dienų.

11. Prašymus dėl apdovanojimo piniginiais prizais už akademinės, meninės, sportinės veiklos pasiekimus komisijai pateikia bendrojo ugdymo mokyklos, neformaliojo ugdymo įstaigos.

12. Individualių piniginių prizų lėšos pervedamos į mokinio asmeninę arba tėvų (globėjų, įtėvių) atsiskaitomąją sąskaitą, pateikus prašymą Molėtų r. savivaldybės administracijos Finansinės apskaitos skyriui.

13. Grupinių, komandinių piniginių prizų lėšos pervedamos į įstaigos, pateikusios prašymą dėl piniginių prizų už pasiekimus mokiniams skyrimo, atsiskaitomąją sąskaitą. Pervestos lėšos įstaigos vadovo įsakymu skiriamos mokinių skatinimui. Lėšų naudojimo kontrolę atlieka Molėtų rajono savivaldybės kontrolės ir audito tarnyba teisės aktų nustatyta tvarka.

**IV SKYRIUS**

**PINIGINIŲ PRIZŲ ĮTEIKIMAS IR VISUOMENĖS INFORMAVIMAS**

14. Piniginių prizų skyrimą patvirtinantys pažymėjimai už pasiekimus akademinėje, meninėje, sportinėje ir kitose veiklose įteikiami apdovanojimo renginio metu.

15. Piniginių prizų skyrimą patvirtinantys pažymėjimai už valstybinių brandos egzaminų šimto balų įvertinimus įteikiami Brandos atestatų įteikimo šventės metu.

16. Informacija apie komisijos veiklą, piniginius prizus, mokinių apdovanojimo renginius skelbiama visuomenės informavimo priemonėse.

**V SKYRIUS**

**BAIGIAMOSIOS NUOSTATOS**

17. Šis aprašas priimamas, keičiamas ir (ar) papildomas Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_